Хайнрих Хайне
От сълзите ми никнат…

Превод от немски: Венцеслав Константинов, —

chitanka.info

От сълзѝте ми никнат

Много прекрасни цветя,

От въздишките ми се ражда

Песен на славей в нощта.

Но ако, дете, ме обикнеш,

Твои са всички цветя,

Пред прозореца ти ще екне

На славея песента.

1822

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.